Nóg ‘n vrou in Noordwes verkragŉ Man is in hegtenis geneem nadat hy Saterdagaand glo ŉ 24-jarige vrou in Bethanie in Noordwes verkrag het, terwyl sy van ŉ kroeg af gestap het. “Die man is Sondag in Tshwaraganang-omgewing in hegtenis geneem,” het kapt. Pelonomi Makau Maandag gesê. “Die vrou het Saterdagaand huis toe gestap nadat sy ŉ kroeg in die omgewing besoek het. Die verdagte haar glo met ŉ mes gedreig en verkrag.” Die man het daarna van die toneel gevlug, maar is later in hegtenis geneem. Die man sal na verwagting Maandag in die Ga-Rankuwa-landdroshof verskyn. Maroela Media het vroeër berig ŉ man is Sondag in hegtenis geneem nadat hy glo ŉ 31-jarige vrou in Waterval-Oos in Noordwes verkrag het nadat hy vir haar ŉ werk in Rustenburg belowe het. Klik hier om meer te lees. -SAPA